Jabarkan Karier dari Deddy Mizwar dalam bahasa jawa

Kesenengan aktor asli Betawi karo babagan seni pancen wis ora usah ditakokaké manèh. Sawisé sekolah dhèwèké wis tau dadi punggawa nagari ana ing Dinas Keséhatan DKI Jakarta, nanging bapak rong anak iki luwih gandrung maen teater, dhèwèké kagabung ana ing Teater Remaja Jakarta (1973). Saka teater iki dalan uripé dhèwèké malih, dhèwèké tau kepilih dadi aktor paling apik ing Festival Teater Remaja kang mapan ana Taman Ismail Marzuki. Taun 1976 dhèwèké wiwit maen filem, filem pertama ya iku Cinta Abadi sing disutradarai déning Wahyu Sihombing, Dedy langsung dadi pemeran utama ana ing filem iku. Puncake ya iku liwat filem Naga Bonar, kapinterane akting ngasilaké patang piala citra ing FFI 1986 lan 1987 ya iku: aktor terbaik FFI ing Arie Hanggara (1986), Pemeran Pembantu terbaik FFI ing Opera Jakarta (1986), aktor terbaik FFI ing Naga Bonar (1987) lan pemeran pembantu terbaik FFI ing Kuberikan Segalanya (1987).

Awal taun 90an karir Dedy tekan puncaké liwat aktinge sing gawé wong kesengsem. Nanging Dedy isih ngrasa kurang, dhèwèké kepengen swasana sing religius. Awit saka iku dhèwèké banjur gawé filem lan sinétron religius. Dhèwèké ngadekake PT Gisela Citra Sinema taun 1996, tekade wis mantep sanajan akèh alangan. Biyèn sinétron religius isih dadi barag kang langka mulane kurang bisa ditrima déning pihak tv nanging kanthi keseriusane Deddy mizwar bisa ndadèkaké sinétron religius akèh ratinge.